Diari Oficial de la Generalitat Valenciana


Sumari del DOGV 4202, del 04-03-2002 (2002/2109)

RESOLUCIÓ de 4 de febrer de 2002, del conseller de Cultura i Educació, per la qual s'estima el recurs de reposició interposat contra la Resolució de 18 de setembre de 2001 (DOGV núm. 4101, de 05.10.2001), de la subsecretària de Promoció Cultural, per la qual es resol el concurs públic convocat per l'Ordre de 12 de juliol de 2001, de la Conselleria de Cultura i Educació, per la qual es convoca concurs públic per a la concessió d'ajudes als museus i les col·leccions museogràfiques permanents reconeguts de la Comunitat Valenciana per a la restauració de materials arqueològics, etnològics i paleontològics depositats en eixes institucions (DOGV núm. 4.060, de 08.08.2001).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2109


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 4 de febrer de 2002, del conseller de Cultura i Educació, per la qual s'estima el recurs de reposició interposat contra la Resolució de 18 de setembre de 2001 (DOGV núm. 4101, de 05.10.2001), de la subsecretària de Promoció Cultural, per la qual es resol el concurs públic convocat per l'Ordre de 12 de juliol de 2001, de la Conselleria de Cultura i Educació, per la qual es convoca concurs públic per a la concessió d'ajudes als museus i les col·leccions museogràfiques permanents reconeguts de la Comunitat Valenciana per a la restauració de materials arqueològics, etnològics i paleontològics depositats en eixes institucions (DOGV núm. 4.060, de 08.08.2001). [2002/X2109]
  
Vist el recurs interposat per Miguel I. Peralta Viñes, alcalde-president de l'Ajuntament d'Alcoi, contra la Resolució de 18 de setembre de 2001, de la subsecretària de Promoció Cultural, per la qual s'exclou la sol·licitud enviada per haver-la presentat fora de termini.
  
De l'expedient es desprenen els següents
  
Antecedents de fet
  
Primer. A través de l'Ordre de 12 de juliol de 2001, de la Conselleria de Cultura i Educació, es convoca concurs públic per a la concessió d'ajudes als museus i les col·leccions museogràfiques permanents reconeguts de la Comunitat Valenciana per a la restauració de materials arqueològics, etnològics i paleontològics depositats en eixes institucions.
  
Segon. Amb data 28 d'agost de 2001, consta l'entrada en el Registre General de la Conselleria de Cultura i Educació, amb el núm. 61036, de la sol·licitud de participació en el concurs de l'Ajuntament d'Alcoi per al Museu Arqueològic Municipal Camil Visedo Moltó d'Alcoi.
  
Tercer. Per la Resolució de 18 de setembre de 2001, de la subsecretària de Promoció Cultural, es resol el concurs públic indicat, i la sol·licitud n'és exclosa perquè ha sigut presentada fora del termini establit. La resolució és notificada a l'interessat amb data 27.09.2001, i la recepció en l'Ajuntament consta en l'avís de rebut amb data 01.10.2001 que figura en l'expedient.
  
Quart. Amb data 7 de novembre de 2001, i amb data 30 d'octubre del segell de l'Oficina de Correus d'Alcoi, és a dir, dins de termini, consta l'entrada en el Registre General de la Conselleria de Cultura i Educació d'un escrit de l'alcalde d'Alcoi en què s'interposa recurs de reposició contra la resolució mencionada.
  
Cinqué. En l'ofici de 15 de novembre de 2001 es notifica a l'alcalde d'Alcoi la concessió de deu dies hàbils per a corregir la falta de representació per a la interposició del recurs, d'acord amb el que establixen l'article 22.2.j de la Llei de Bases de Règim Local, segons el qual correspon al ple de l'Ajuntament l'exercici de les accions administratives, i l'article 32.4 de la Llei 30/1992, de 26 de novembre, de Règim Jurídic i del Procediment Administratiu Comú.
  
Sisé. Amb data 4 de desembre de 2001, consta l'entrada en el Registre General de la Conselleria de Cultura i Educació d'un escrit segellat a l'Oficina de Correus d'Alcoi el 30 de novembre, és a dir, dins del termini concedit a l'efecte, del secretari de l'Ajuntament d'Alcoi, en què se certifica que per acord del ple de l'Ajuntament de 30 de novembre de 2001 es ratifica el recurs de reposició interposat per l'alcalde.
  
Seté. El recurrent justifica amb el document núm. 1 annexat a l'escrit d'interposició del recurs de reposició la presentació de la sol·licitud el 24 d'agost en l'Oficina de Correus d'Alcoi a través d'un ofici, del qual no va constar entrada, acompanyat de la sol·licitud, segellada amb registre d'entrada de la Conselleria de Cultura i Educació de 28 d'agost de 2001. S'hi adjunta igualment una fotocòpia del rebut de tramesa de l'Oficina de Correus d'Alcoi, amb data 24 d'agost, de l'ofici indicat.
  
Als anteriors fets els són d'aplicació els següents
  
Fonaments de dret
  
Primer. El conseller de Cultura i Educació és l'òrgan competent per a conéixer d'este recurs que ha interposat la persona legitimada a l'efecte, tal com es desprén de l'article 116 de la Llei 30/1992, de 26 de novembre, de Règim Jurídic i del Procediment Administratiu Comú i de l'article 35 de la Llei 5/1983, de 30 de desembre, de Govern Valencià.
  
Segon. D'acord amb l'article 32.4 de la Llei 30/1992, de 26 de novembre, de Règim Jurídic i del Procediment Administratiu Comú, la falta d'acreditació o l'acreditació insuficient de la representació no impedirà que es considere realitzat l'acte de què es tracte, sempre que siga aportada o es corregisca el defecte dins del termini de deu dies concedit a l'efecte per l'òrgan administratiu.
  
Tercer. L'Ordre de 12 de juliol de 2001, de la Conselleria de Cultura i Educació establia, en el punt 3 de la base cinquena, que el termini per a la presentació de sol·licituds ?serà de quinze dies hàbils comptats a partir de la publicació d'esta ordre en el Diari Oficial de la Generalitat Valenciana, per la qual cosa, publicada l'ordre en el DOGV núm. 4.060, de 08.08.2001, el termini va finalitzar el 27 d'agost de 2001.
  
Quart. De la documentació que figura en l'expedient administratiu es desprén l'entrada en el Registre General d'Entrada de la Conselleria de Cultura i Educació de la sol·licitud de participació en el concurs convocat per l'Ordre el 28 d'agost de 2001, és a dir, una vegada finalitzat el termini establit a l'efecte. Per tant, es va resoldre l'exclusió de la sol·licitud presentada per l'Ajuntament d'Alcoi perquè ho havia fet fora del termini establit l'efecte.
  
Cinqué. La Llei 30/92 admet la presentació de les sol·licituds en les Oficines de Correus (article 38.4.c), si bé ?en la forma que reglamentàriament s'establisca?. L'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals, establix que les sol·licituds que es presenten davant de les oficines de correus ?s'entregaran en sobres oberts, a fi que en la capçalera del primer full del document es faça constar el nom de l'oficina i la data, el lloc, l'hora i el minut de l'admissió?, cosa que no es va poder acreditar fins al moment d'interposició del recurs de reposició per l'Ajuntament d'Alcoi. Quedant acreditada la presentació de la sol·licitud per l'Ajuntament d'Alcoi en l'Oficina de Correus dins del termini establit, és procedent l'estimació del recurs.
  
Vistos els preceptes legals citats, l'article 35 de la Llei 5/83, de Govern Valencià, i la resta de normes generals d'aplicació, i per tot allò exposat, resolc:
  
Primer
  
Estimar el recurs de reposició interposat per l'alcalde-president de l'Ajuntament d'Alcoi contra la Resolució de 18 de setembre de 2001, de la subsecretària de Promoció Cultural, per la qual s'exclou la sol·licitud de subvenció per al Museu Arqueològic Municipal Camil Visedo Moltó d'Alcoi.
  
Segon
  
Com a conseqüència de l'estimació del recurs, declarar la participació de l'Ajuntament d'Alcoi en el concurs per a la concessió d'ajudes als museus i les col·leccions museogràfiques permanents reconeguts de la Comunitat Valenciana per a la restauració de materials arqueològics, etnològics i paleontològics depositats en eixes institucions, i que es reunisca la Comissió Qualificadora establida en la base sisena de l'ordre indicada, a l'efecte de determinar si, segons els criteris de valoració fixats en la base quarta, és procedent la concessió de la subvenció sol·licitada per l'Ajuntament d'Alcoi.
  
Contra el present acte, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació. Tot això de conformitat amb els articles 10, 14, 46 de la Llei 29/1998, reguladora de la Jurisdicció Contenciosa Administrativa.
  
València, 4 de febrer de 2002.- El conseller de Cultura i Educació, p.s.r. (art. 4.1 del Decret 111/2000, DOGV núm. 3.798, de 21 de juliol), la subsecretària: Carmen Nácher Pérez.